**Saturs:**

[1 Instrukcijas mērķis un darbības sfēra 1](#_Toc46843093)

[2 Vispārīgās prasības 1](#_Toc46843094)

[3 Darba aizsardzības prasības, uzsākot darbu 5](#_Toc46843095)

[4 Darba aizsardzības prasības, veicot darbu 6](#_Toc46843096)

[5 Darba aizsardzības prasības, beidzot darbu 6](#_Toc46843097)

[6 Darba aizsardzības prasības ārkārtējās situācijās 7](#_Toc46843098)

1. **Instrukcijas** **mērķis un darbības sfēra**
   1. Instrukcija paredzēta darbuzņēmēja un tā nodarbināto instruktāžai pirms darba uzsākšanas un atkārtoti reizi gadā laika posmā, kamēr viņi veic darbus AS "Latvenergo" objektos.
   2. Instrukcijā noteiktas darba aizsardzības prasības, kā arī vides aizsardzības un ugunsdrošības nosacījumi, kas darbuzņēmējam jāievēro AS "Latvenergo" objektos. Instrukcijā norādīti AS "Latvenergo" objektos iespējamie darba vides riska faktori, ar kuriem jāiepazīstina darbuzņēmējs un tā nodarbinātie.
2. **Vispārīgās prasības**
   1. Nosacījumi darbuzņēmēju darbam AS "Latvenergo" objektos
      1. AS "Latvenergo" objektos darbus atļauts veikt personām no 18 gadu vecuma, kuras izgājušas nepieciešamo obligāto veselības pārbaudi (OVP) un saņēmušas arodslimību ārsta atzinumu, ka veselības stāvoklis atbilst veicamajam darbam.
      2. Darbuzņēmēja personālam darba izpildes laikā pie sevis jābūt derīgām apliecībām par elektrodrošības grupas piešķiršanu (ja tāda ir nepieciešama), par tiesībām veikt darbus ar bīstamām iekārtām vai citus darbus, kuru veicējam jābūt ar atbilstošu kvalifikāciju.
      3. Darbuzņēmējam personālam aizliegts uzsākt darbu, ja nejūtas vesels vai ir stipri noguris, ir medikamentu, kuri var izraisīt miegainību, redzes asuma, prāta spēju un ķermeņa daļu koordinācijas traucējumu ietekmē.
      4. Darbuzņēmēja personālam aizliegts atrasties uzņēmuma teritorijā un objektos, ja ir alkohola, narkotisku vai toksisku vielu reibuma stāvoklī.
      5. Papildus šai instrukcijai darbuzņēmēju personālam darba vietā jāzina un jāievēro uzņēmumā noteiktā darba kārtība, ar izpildāmiem darbiem saistīto darba aizsardzības instrukciju un konkrētā objekta ugunsdrošības instrukcijas prasības.
      6. Ja darbuzņēmējs, veicot darbus uzņēmuma objektos, izmantos AS "Latvenergo" bīstamās iekārtas, tehniku vai citu aprīkojumu, kuru izmantošanu paredz līguma nosacījumi un tā personālam ir atbilstoši kvalifikācijas apliecinājumi noteikto darbu veikšanai, atbilstoši normatīvu prasībām, tad darbuzņēmēja personālam pirms darbu uzsākšanas ir obligāti jāsaņem papildus instruktāža (apmācība) no AS "Latvenergo" atbildīgā darbinieka (atbildīgais speciālists) par bīstamās iekārtas tehnisko stāvokli un drošu ekspluatāciju.
   2. Teritorijā uzmanīgi jāpārvietojas pa gājēju celiņiem (kur tādi ir), ņemot vērā to tehnisko stāvokli, izvietotos nožogojumus un ievērot objektā un uz iekārtām izvietotās drošības zīmes.
   3. Pārvietojoties pa teritorijas braucamajiem ceļiem, jāpārvietojas pa braucamās daļas kreiso pusi tuvāk apmalei, kā arī jāņem vērā ceļa braucamās daļas stāvoklis.
   4. Pārvietojoties teritorijā pa neaprīkotām vietām, jābūt piesardzīgiem un jāuzmanās no zemu esošiem šķēršļiem, no izvirzītām konstrukciju daļām, no vaļējām lūkām un uz zemes esošiem priekšmetiem.
   5. Pārvietojoties pa būvi, objektu vai teritoriju tumšā diennakts laikā vai pa objekta neapgaismotām zonām (telpām) jālieto pārnēsājamais lukturis.
   6. Jāizvairās no objekta teritorijā strādājošo mehānismu darbības zonām.
   7. Ja objekts, būve vai teritorija robežojas ar ceļu pa kuru pārvietojas transporta līdzekļi un veicot apskates vai apgaitas, tie ir jāšķērso, tad darbiniekiem jālieto atstarojošās signālvestes.
   8. Kāpjot pa kāpnēm, ir jāpieturas pie margām, pa kāpnēm nedrīkst skriet.
   9. Darbiniekam ir jāspēj patstāvīgi novērtēt situāciju objektā vai teritorijā, ņemot vērā pastāvošo vai iespējamo risku savai drošībai un veselībai.
   10. Veselībai kaitīgie un bīstamie darba vides riska faktori:

| **Darba vides riska faktori** | | **Pasākumi** |
| --- | --- | --- |
| Fizikālie  faktori | Apkārtējās vides apstākļi (zema vai augsta gaisa un konstrukciju temperatūra, gaisa mitrums, gaisa plūsmas ātrums u.c.). Mikroklimats telpās. | Neuzsākt vai pārtraukt darbu negaisa, stipra lietus, miglas un sniegputeņa laikā, kad ir apgrūtināta redzamība. Lietot sezonai un darba raksturam atbilstošus IAL. |
| Nepietiekams apgaismojums darba vietā vai apžilbinājums | Pie nepietiekama apgaismojuma darbu neuzsākt vai pārtraukt. Lietot atbilstošus papildus gaismas avotus. |
| Elektriskās strāvas iedarbība | Darba vietā lietot elektroenerģijas avotus ar spriegumu, atbilstošu drošības prasībām. Būt uzmanīgam. Pārliecināties, kādas darbības drīkst veikt, lai neiekļūtu elektrobīstamības zonā. Lietot atbilstošus aizsardzības līdzekļus. |
| Elektromagnētiskais starojums (antenu iekārtas, elektroietaises u.c.) | Neuzturēties iekārtas tiešā starojuma zonā. Ja iespējams, uz darba izpildes laiku izslēgt iekārtu vai samazināt iekārtas jaudu. Pirms darbu uzsākšanas iepazīties ar elektromagnētiskā lauka mērījumiem. |
| Ultravioletais starojums (saules starojums, elektrometināšana) | Lietot atbilstošus kolektīvos un individuālos IAL. |
| Troksnis | Lietot atbilstošus IAL. |
| Lāzera starojums | Ievērot iekārtas ekspluatācijas instrukcijas prasības. Būt uzmanīgam, nevērst starojuma avotu pret sevi, citiem cilvēkiem un atstarojošām virsmām. |
| Paaugstinātas vibrācijas | Lietot atbilstošus IAL. |
| Fiziskie  faktori | Ilgstoša atrašanās piespiedu stāvoklī, lokāls muskuļu sasprindzinājums | Mainīt darba pozas. Lietot atbilstošus IAL, kā arī papildus aprīkojumu muskuļu sasprindzinājuma mazināšanai. |
| Smagumu celšana un pārvietošana | Periodiski veikt apmācības, kur iespējams, izmantot palīglīdzekļus un mehānismus. Iespēju robežās samazināt nepieciešamību celt un pārvietot smagumus ar fizisku spēku. |
| Ķīmiskie  faktori | Dažādu ķīmisko vielu un produktu, putekļu, azbesta putekļu, dažādu aerosolu, dzinēju izplūdes gāzu u.c. vielu toksiska iedarbība | Ievērot uz iepakojuma un/vai drošības datu lapā noteiktās prasības. Ievērot personīgo higiēnu pēc saskarsmes ar ķīmiskiem produktiem. Neuzturēties vietās, kur var būt paaugstināta aerosolu vai iekšdedzes dzinēju izplūdes gāzu koncentrācija. Nodrošināt vēdināšanu vai ventilāciju. Lietot atbilstošus IAL. |
| Bioloģiskie faktori | Inficētu ērču un citu insektu kodumi, dzīvnieku un čūsku kodumi, putnu un dzīvnieku pārnēsātās slimības, hepatīta un citu vīrusu infekcijas u.c. | Būt uzmanīgam. Vakcinēties. Lietot atbilstošu darba apģērbu un IAL. Izvēlēties drošākus pārvietošanās ceļus. Pēc darba beigām veikt apskati. Ievērot personīgo higiēnu. |
| Traumatisma  faktori | Neatbilstošs konstrukciju tehniskais stāvoklis, iekārtu stiprinājumi | Neuzsākt vai pārtraukt darbu. Ziņot tiešajam vadītājam, objekta atbildīgajām personām. |
| Asumi, nelīdzenas virsmas, pakrišana, paklupšana, atsišanās | Būt uzmanīgam. Pārvietojoties savlaicīgi izvērtēt iespējamo bīstamību. Izvēlēties drošākus pārvietošanās ceļus vai darba metodes. Lietot atbilstošus IAL. |
| Krītoši priekšmeti, materiāli, ledus no apledojušām konstrukcijām | Būt uzmanīgam. Lietot aizsargķiveres. Bez nepieciešamības neuzturēties bīstamajā zonā. |
| Kritiens no augstuma | Būt uzmanīgam. Lietot atbilstošu aprīkojumu, IAL. Pārvietojoties un veicot darbus, pielietot drošus darba paņēmienus. Veikt periodiskas apmācības un normatīvos noteiktās aprīkojuma pārbaudes. |
| Pielietotā aprīkojuma radītās traumas. Neatbilstošs aprīkojums vai tā neatbilstoša lietošana | Būt uzmanīgam. Lietot atbilstošus IAL. Pielietot drošus darba paņēmienus. Veikt periodiskas apmācības un normatīvos noteiktās aprīkojuma pārbaudes. Nepārsniegt ražotāja dokumentācijā norādītos lietošanas ierobežojumus. |
| Kustībā esošie mehānismi | Būt uzmanīgam. Lietot atbilstošus IAL. Ievērot drošības zīmes un signālkrāsojumu. Izvēlēties drošākus pārvietošanās ceļus. |
| Neuzmanība, novērsta uzmanība | Pārvietojoties un veicot darbu būt uzmanīgam. Nelietot austiņas, ja tās nav IAL vai darba veikšanai paredzēts saziņas līdzeklis. |
| Apbēršanas vai nogruvuma iespēja darba vietā | Izvērtēt iespējamo bīstamību un atbilstoši prasībām sagatavot darba vietu. Darba laikā būt uzmanīgam, stingri ievērot darba aizsardzības prasības. |
| Apdedzināšanās, applaucēšanās iespēja darba vietā | Būt uzmanīgam. Ievērot drošības zīmes. Lietot atbilstošus IAL. |
| Appludināšanas iespēja darba vietā | Izvērtēt iespējamo bīstamību un atbilstoši prasībām sagatavot darba vietu. Lietot noteiktos kolektīvos un individuālos aizsardzības līdzekļus. Ja nepieciešams, pirms darba sākšanas sagatavot glābšanas līdzekļus. |
| Iegrimšanas (nestabilā gruntī) iespēja darba vietā | Izvērtēt iespējamo bīstamību un atbilstoši prasībām sagatavot darba vietu. Lietot noteiktos kolektīvos un individuālos aizsardzības līdzekļus. Ja nepieciešams, pirms darba sākšanas sagatavot glābšanas līdzekļus. |
| Noslīkšanas iespēja darba vietā | Izvērtēt iespējamo bīstamību, personāla gatavību darba izpildei un atbilstoši prasībām sagatavot darba vietu, aizsardzības līdzekļus un palīglīdzekļus (t.sk. glābšanas līdzekļus). Lietot atbilstošus kolektīvos un individuālos aizsardzības līdzekļus. Būt uzmanīgam, stingri ievērot darba aizsardzības prasības. |
| Sprādzienbīstama vide | Stingri ievērot darba aizsardzības un ugunsdrošības prasības. Ievērot drošības zīmes. Būt uzmanīgam. |
| Psihoemocionālie riska faktori | Stress darbā, nogurums, saspringti darba termiņi, konfliktsituācijas, nepilnības darbu organizācijā. | Izvērtēt un veikt pasākumus risku novēršanai vai samazināšanai. |

* 1. Kolektīvie un individuālie darba aizsardzības līdzekļi un to lietošana
     1. Lai mazinātu risku nodarbināto drošībai un veselībai, priekšroku dod kolektīvajiem darba aizsardzības līdzekļiem. Individuālos darba aizsardzības līdzekļus lieto, ja no darba vides riska faktora iedarbības nav iespējams izvairīties vai to nav iespējams mazināt, lietojot kolektīvos darba aizsardzības līdzekļus. Ja nepieciešams, abus darba aizsardzības līdzekļu veidus var kombinēt.
     2. Kolektīvie darba aizsardzības līdzekļi – darba aizsardzības līdzekļi, kas paredzēti vairāk nekā viena darbinieka drošības un veselības aizsardzībai (piemēram, drošības zīmes, nožogojumi, atveru pārsegi, sastatnes, drošības līnijas, enkurpunkti, ventilācija, u.c.).
     3. Individuālie darba aizsardzības līdzekļi – ierīces, izstrādājumi, iekārtas un sistēmas, kuras nodarbinātais valkā vai citādi lieto darbā, lai aizsargātu savu drošību un veselību no viena vai vairāku darba vides riska faktoru iedarbības.
     4. Darba apģērbi un formas tērpi, kas nav paredzēti darbinieka drošības vai veselības aizsardzības garantēšanai, nav individuālie darba aizsardzības līdzekļi.
     5. AS "Latvenergo" objektos atļauts lietot tikai atbilstošus un pārbaudītus (ja tādas pārbaudes noteiktas normatīvajos dokumentos) darba aizsardzības līdzekļus.
  2. Ugunsdrošības prasības

Galvenie ugunsgrēka cēloņi ir:

* neatļauta vai neatbilstoša atklātas liesmas izmantošana, pārkāpumi citu ugunsbīstamo darbu veikšanā;
* smēķēšana neatļautās vietās;
* pārkāpumi apkures iekārtu ekspluatācijā;
* pārkāpumi elektrotīklu, elektroiekārtu un elektroierīču ekspluatācijā;
* neatbilstoša ķīmisko vielu uzglabāšana un lietošana;
* neatbilstoša eļļainu slaukāmo materiālu un degtspējīgu vielu un materiālu uzglabāšana;
* neatbilstoša mehānismu, iekārtu un instrumentu lietošana;
* atsevišķu personu neapdomīga, neatbilstoša vai prettiesiska rīcība.
  + 1. Smēķēt atļauts tikai smēķēšanai paredzētās vietās.
    2. Izlietotie slaukāmie materiāli jāsavāc un jāuzglabā šim nolūkam paredzētajās tvertnēs.
    3. Nedrīkst pieļaut, ka darba vietās uzkrājas degtspējīgi atkritumi (putekļi, skaidas u.tml.).
    4. Regulāri jāveic tehnoloģisko iekārtu, ražošanas telpu, to būvkonstrukciju attīrīšana no putekļiem.
    5. Teritorijā un telpās jānodrošina tīrība un kārtība. Beidzot darbu, telpā (darba vietā) nedrīkst atstāt degtspējīgus atkritumus un viegli uzliesmojošus šķidrumus. Atkritumi jāiznes (jāizved) uz to savākšanas vietām.
    6. Pieejām ugunsdzēšamajiem aparātiem un ugunsdzēšanas inventāram vienmēr jābūt brīvām.
    7. Aizliegts izmantot ugunsdzēšamos aparātus un ugunsdzēšanas inventāru citam nolūkam.
    8. Aizliegts bez saskaņošanas ar atbildīgo personu ugunsdrošībā pārvietot ugunsdzēšamos aparātus un ugunsdzēšanas inventāru uz citu vietu, ja tas nav saistīts ar ugunsgrēka dzēšanu.
    9. Evakuācijas izejām, kāpņu telpām un evakuācijas ceļiem jābūt brīviem, jānodrošina normatīvos noteiktais evakuācijas ceļu platums.
    10. Degt spējīgus materiālus nedrīkst novietot tuvāk par 0,5 m no gaismekļiem.
    11. Sekot apkures ierīču, ventilācijas sistēmas un elektroiekārtu stāvoklim un nekavējoties ziņo darba devējam par bojājumiem, kuri var kļūt par ugunsgrēka cēloni.
    12. Ja objektā uzstādītas automātiskās ugunsgrēka atklāšanas, trauksmes signalizācijas un izziņošanas sistēmas, pirms darbu uzsākšanas, kurus veicot var izraisīt šo sistēmu nostrādi, izsaucot viltus trauksmi, darbu izpildi jāsaskaņo ar objekta atbildīgo personu, vai atbildīgo personu par ugunsaizsardzības sistēmas ekspluatāciju un objekta apsardzi.
    13. Ja nepieciešams, darbuzņēmēja personāls ir papildus jāinstruē ugunsdrošībā, atbilstoši ugunsdrošības normatīvu un objekta ugunsdrošības instrukciju prasībām.
    14. Ugunsbīstamos darbus objekta pagaidu vietās drīkst veikt pēc norīkojuma "Norīkojums ugunsbīstamā darba veikšanai" noformēšanas un noteikto pasākumu izpildes.
  1. Papildus prasības, veicot darbus AS "Latvenergo" objektā:
     1. **Elektroietaisēs** - darbus organizē un veic atbilstoši Latvijas Republikas MK noteikumu "Noteikumi par obligāti piemērojamo energostandartu, kas nosaka elektroapgādes objektu ekspluatācijas organizatoriskās un tehniskās drošības prasības" un energostandarta LEK 025 "Drošības prasības, veicot darbus elektroietaisēs" prasībām.
     2. **Hidroelektrostacijās** - darbus organizē un veic atbilstoši LEK 037 – "Drošības prasības, veicot darbus hidroelektrostaciju hidrotehniskajās būvēs un hidroietaisēs" noteiktām prasībām.
     3. **Termoelektrocentrālēs** - darbus organizē un veic atbilstoši LEK 036 – "Drošības prasības, veicot darbus siltuma un gāzes ietaisēs" noteiktām prasībām.
  2. Par darba aizsardzības, ugunsdrošības, vides aizsardzības un citu, objektā spēkā esošo normatīvo dokumentu un instrukciju prasību neievērošanu darbuzņēmējs ir atbildīgs Latvijas Republikas tiesību normās paredzētajā kārtībā.

1. **Darba aizsardzības prasības, uzsākot darbu**
   1. Pirms darbu sākšanas, darbuzņēmējs:

* veic darba vides risku novērtēšanu konkrētā darba vietā un iepazīstina savus darbiniekus ar iespējamiem riskiem objektā un konkrētajā darba vietā;
* apskata esošos un uzstāda nepieciešamos (atbilstoši projektiem, plāniem, risku novērtējumam u.c.) kolektīvos aizsardzības līdzekļus. Ja nepieciešams, piesaista speciālistus;
* nodrošina IAL un to lietošanu atbilstoši darba vides riska novērtējumam konkrētā darba vietā;
* iepazīstas ar maiņas vai darbu nodošanas un pieņemšanas kārtību;
* darba vietu sagatavo atbilstoši darba aizsardzības, vides aizsardzības un ugunsdrošības prasībām, instrukcijām, objektā spēkā esošajiem standartiem, darba aizsardzības plānu, darba veikšanas projektu.
  1. Ierodoties objektā, darbuzņēmēja personāls:
* iepazīstas ar objektā uzstādītajām drošības zīmēm un noteiktajām prasībām atbilstošu IAL lietošanai;
* pārliecinās par darba vietas un darbā izmantojamā aprīkojuma atbilstību tā drošai veikšanai, ja konstatētos trūkumus nevar novērst, darbu neuzsākt un par to informēt tiešo vadītāju vai atbildīgo personālu ;
* ja nepieciešams, iepazīstas ar tehnoloģisko procesu un to iekārtu, ierīču, darbību;
* iepazīstas ar objektā noteiktajiem drošas pārvietošanās ceļiem, atļautās stāvēšanas vietām tehnikai, kravu izkraušanas un novietošanas vietām, evakuācijas ceļiem un izejām, norādītajām darba vietas robežām, higiēnas un atpūtas vietām, atļautajām smēķēšanas vietām, pirmās palīdzības saņemšanas vietu vai tuvākās pirmās palīdzības aptieciņas atrašanās vietu.
  1. Aizliegts uzsākt darbu un nekavējoties jāziņo tiešajam vadītājam un objekta atbildīgajām personām, ja atklātas neatbilstības, konstatēti jauni riska faktori vai bīstama situācija, kas var izraisīt avāriju, ugunsgrēku, vides piesārņojumu, traumu vai nelaimes gadījumu.

1. **Darba aizsardzības prasības, veicot darbu**
   1. Katram nodarbinātajam, veicot darbu vai pārvietojoties objekta telpās vai teritorijā, jābūt uzmanīgam, jārūpējas par savu drošību un veselību, kā arī to personu drošību un veselību, kuras ietekmē vai var ietekmēt viņa darbs.
   2. Aizliegts bez atļaujas mainīt darba vietu vai paplašināt noteiktās darba vietas robežas.
   3. Darbuzņēmējam, lietojot darba aprīkojumu (iekārtas, instrumentus u.c.), jāzina un jāievēro šo aprīkojumu saistošās darba aizsardzības instrukcijas;
   4. Darbuzņēmējs ir atbildīgas par darba procesā izmantotā transporta, celšanas ierīču un mehānismu drošas ekspluatācijas prasību ievērošanu un atbilstošu IAL lietošanu visā darba procesā.
   5. Darbu pārtrauc un nekavējoties ziņo tiešajam vadītājam un objekta atbildīgajām personām, ja konstatētas neatbilstības, jauni riska faktori vai bīstama situācija, kas var izraisīt avāriju, ugunsgrēku, vides piesārņojumu, traumu vai nelaimes gadījumu.
   6. Darbuzņēmējs ir atbildīgs par darba vietas uzturēšanu kārtībā, kā arī ražošanas atkritumu savākšanu un uzglabāšanu (ja līgumā nav noteikts citādi).
   7. Darbuzņēmēja personālam jāievēro gan objektā noteiktās, gan darbu veikšanas projektā un darba aizsardzības plānā noteiktās darba aizsardzības, vides aizsardzības un ugunsdrošības prasības.
2. **Darba aizsardzības prasības, beidzot darbu**
   1. Atslēdz no elektriskā tīkla darbā lietotās elektroierīces.
   2. Darbā lietoto aprīkojumu un materiālus novieto tiem paredzētajās vietās.
   3. Savāc darba procesā radušos atkritumus un novieto tiem paredzētajās uzglabāšanas vietās.
   4. Sakārto darba vietu.
   5. Ja nepieciešams,noņem pašu uzstādītās drošības zīmes un norobežojumus.
   6. Aizver un aizslēdz telpu, konteineru u.c. durvis, teritorijas iežogojuma vārtiņus.
   7. Paziņo atbildīgajām personām par darbu pabeigšanu.
3. **Darba aizsardzības prasības ārkārtējās situācijās**
   1. Ja radusies bīstama situācija, kas var izraisīt avāriju, būtisku vides piesārņojumu, ugunsgrēku, traumu vai nelaimes gadījumu, darbu nekavējoties pārtrauc, atstāj darba vietu, brīdina citus strādājošos un ziņo tiešajam vadītājam, objekta atbildīgajai personai vai, ja tādi objektā ir – operatīvajam personālam, u.tml. Veic pasākumus, lai nepieļautu citu personu iekļūšanu bīstamajā zonā. Ja nepieciešams, izsauc glābšanas dienestu pa tālruni **112.**
   2. Ja darba vietā noticis nelaimes gadījums:
      * nekavējoties jāpārtrauc darbs, jāatbrīvo cietušais no bīstamo faktoru iedarbības, ja tas neapdraud paša veselību un dzīvību un jāsniedz pirmā palīdzība;
      * jāizsauc neatliekamā medicīniskā palīdzība (ja nepieciešams) pa tālruni **113** vai **112**;
      * darba vieta jāsaglabā tādā stāvoklī, kāda tā bija nelaimes gadījuma brīdī, ja tas neapdraud cietušā vai citu darbinieku dzīvību vai nerada avārijas briesmas.
   3. Ja notikusi aizdegšanās vai izceļas ugunsgrēks:
      * ugunsgrēka gadījumā evakuēties;
      * izsaukt Valsts ugunsdzēsības un glābšanas dienestu, tālrunis **112**;
      * izvērtējot riskus, aizdegšanās gadījumā uzsākt dzēšanu ar piemērotiem ugunsdzēsības līdzekļiem, ja tas neapdraud paša drošību un dzīvību;
   4. Par notikušo jāziņo tiešajam vadītājam, bet ražošanas virziena objektos arī stacijas dispečeram personīgi vai pa telefoniem:

- Rīgas TEC-1 67723353 (23353);

- Rīgas TEC-2 67722367 (22367), 67722353 (22353);

- Pļaviņu, Aiviekstes HES 65110352 (59352), 65110321 (59321);

- Ķeguma HES-1, Ainažu VES 65010321 (50321), 65010352 (50352);

- Ķeguma HES-2 65010221 (50221), 65010341 (50341);

- Rīgas HES 67724352 (24352), 67724321 (24321).